CELEX: E2004J0004
Language: fi
Date: 2005-02-25 00:00:00
Title: Tuomioistuimen tuomio, annettu  25. helmikuuta 2005 , asiassa E-4/04: Pedicel AS vastaan Sosial- og helsedirektoratet (sosiaali- ja terveyshallitus)  (Tavaroiden ja palveluiden vapaa liikkuvuus — alkoholimainonnan kieltäminen — viinikauppa — ETA-sopimuksen 8 artiklan 3 kohta ja 18 artikla —  muut tekniset kaupan esteet  — viinin mainonta — rajoitukset — kansanterveyden suojelu — suhteellisuusperiaate — varovaisuusperiaatteen sovellettavuus)

23.2.2006   
            
            
               FI
            
            
               Euroopan unionin virallinen lehti
            
            
               C 45/13
            
         
      TUOMIOISTUIMEN TUOMIO,
   annettu 25. helmikuuta 2005,
   asiassa E-4/04: Pedicel AS vastaan Sosial- og helsedirektoratet (sosiaali- ja terveyshallitus)
   
      (Tavaroiden ja palveluiden vapaa liikkuvuus — alkoholimainonnan kieltäminen — viinikauppa — ETA-sopimuksen 8 artiklan 3 kohta ja 18 artikla — ”muut tekniset kaupan esteet” — viinin mainonta — rajoitukset — kansanterveyden suojelu — suhteellisuusperiaate — varovaisuusperiaatteen sovellettavuus)
   
   (2006/C 45/09)
   Asiassa E-4/04 Pedicel AS vastaan Social- og helsedirektoratet Markedsrådetin (markkinatuomioistuin) tuomioistuimelle esittämä PYYNTÖ, joka koskee tavaroiden ja palveluiden vapaata liikkumista ETA-alueella koskevien sääntöjen tulkintaa, tuomioistuin, jonka muodostivat tuomioistuimen presidentti ja esittelijä Carl Baudenbacher ja tuomarit Per Tresselt ja Thorgeir Örlygsson, antoi 25 päivänä helmikuuta 2005 tuomion, jonka tuomiolauselma on seuraava:
   
               1a.
            
            
               ETA-sopimuksen 11 artiklaa on tulkittava siten, että sitä ei sovelleta viinikauppaan.
            
         
               1b.
            
            
               ETA-sopimuksen 36 artiklaa on tulkittava siten, että sitä ei sovelleta viiniin liittyvien palveluiden mainontaan käsiteltävänä olevan asian kaltaisissa tapauksissa.
            
         
               2.
            
            
               Norjan alkoholilain 9 §:n 2 momentin mukainen yleinen alkoholijuomien mainontaa koskeva kielto on ETA-sopimuksen 11 artiklassa tarkoitettu tuonnin määrällisiä rajoituksia vaikutukseltaan vastaava toimenpide ja ETA-sopimuksen 36 artiklassa tarkoitettu rajoitus ETA-sopimuksen kattamien alkoholijuomien osalta.
            
         
               3.
            
            
               Kyseinen kielto voi olla oikeutettu kansanterveyden suojelemisen perusteella, ellei käy ilmi, että kansanterveyttä pystytään suojelemaan alkoholin aiheuttamilta haitoilta toimenpiteillä, jotka vaikuttavat vähemmän ETA-alueen sisäiseen kauppaan, kun otetaan huomioon kyseessä olevan ETA-sopimusvaltion tilannetta koskevat oikeudelliset seikat ja tosiseikat. Käsiteltävänä olevan asian kaltaisissa tapauksissa ei sovelleta tuomioistuimen tunnustamaa varovaisuusperiaatetta.